EkBass/fiwiki-20250220-pages-articles huggingface dataset:
Pirahã

Pirahã (omakielinen nimi: Xapaitíiso) on Brasilian Amazonasin alueella elävän pirahã-alkuperäiskansan puhuma kieli. Se on ainoa elossa oleva murakieli. Pienestä puhujamäärästään, vain 389 vuonna 2012, huolimatta pirahã ei ole uhanalainen, koska se on jatkuvassa käytössä, ja pirahã-kansa on pitkälti yksikielinen. Pirahã on tunnettu moniin siihen liitetyistä kiistanalaisista kielitieteellisistä väitteistä, muun muassa siitä, että se todistaisi Sapirin–Whorfin hypoteesin. Ns. pirahã-kiista on kielitieteen tunnetuimpia väittelyitä. Kieltä kirjoitetaan latinalaisin aakkosin. Sille on käännetty joitakin Raamatun osia vuonna 1987. ==Äännerakenne== Pirahãn äännerakenne on yksi maailman yksinkertaisimmista; se sisältää vain kolme vokaalifoneemia ja laskentatavasta riippuen seitsemän tai kahdeksan konsonanttifoneemia. Naisilla on yksi konsonantti vähemmän. Pirahã on tonaalinen kieli. ===Vokaalit=== etu taka suppea i o väljä a ===Konsonantit=== Bilabiaalit Alveolaarit Velaarit Glottaalit Klusiilit soinnittomat p t (k) ʔ soinnilliset b ~ m g ~ n Frikatiivit s ~ h h ==Sanasto== Pirahãssa on yksi maailman yksinkertaisimmista sukulaissanajärjestelmistä; sanaa baíxi käytetään sekä isästä että äidistä, eikä sukulaissuhteita seurata biologisia sisaruksia pidemmälle. Pirahãssa ei ole sanoja väreille vaan pelkästään 'tummaa' ja 'vaaleaa' vastaavat sanat. == Pirahã-kiista == Lähetyssaarnaaja Daniel Everett alkoi tekemään kielitieteellistä tutkimusta pirahãn kielestä ja päätyi lopulta haastaamaan muun muassa Noam Chomskyn muotoileman teorian universaalista kieliopista, jonka mukaan ihmisillä on vaistomainen ja synnynnäinen taipumus tietynlaiseen kielen käyttöön. Everettin mukaan pirahã on todiste siitä, että näin ei ole, vaan kieli riippuu siitä, millaisessa kulttuurissa ihminen kasvaa ja millaisia viestinnällisiä tarpeita se vaatii kieleltä. Everettin mukaan pirahãn lauseissa ei ole useita lausekkeita, mikä Chomskyn mukaan on ihmiskielen keskeisimpiä piirteitä. Toinen merkittävä Everettin väite on se, että pirahãssa ei ole lukusanoja, koska kielen puhujat eivät tarvitse niitä. Kiistan ratkeamista on hidastanut se, että Everett on ainoa sujuvasti pirahãa osaava tutkija. ==Lähteet== Luokka:Amerikan alkuperäisasukkaiden kielet Luokka:Brasilian kielet
Bob Weiss

Robert William ”Bob” Weiss (s. 7. toukokuuta 1942 Easton, Pennsylvania) on yhdysvaltalainen koripallovalmentaja ja kilpauransa päättänyt koripalloilija. Weiss pelasi NBA:ssa vuosikymmenen verran ja voitti Philadelphia 76ersissa NBA:n mestaruuden vuonna 1967. Hän on tehnyt myös pitkän valmentajanuran ja on toiminut muun muassa San Antonio Spursin, Atlanta Hawksin, Los Angeles Clippersin ja Seattle SuperSonicsin päävalmentajana. == Elämä ja ura == Weiss pelasi yliopistokoripalloa vuosina 1962–1965 Pennsylvanian osavaltionyliopiston joukkueessa. Philadelphia 76ers varasi Weissin NBA:han 22. varausvuorolla vuoden 1965 varaustilaisuudessa. Hän pelasi NBA:ssa ja ABA:ssa vuosina 1965–1977, pisimpään Chicago Bullsissa. Vuonna 1967 hän voitti Philadelphia 76ersissa NBA:n mestaruuden.Basketball-Reference.com Valmentajana Weiss on toiminut vuodesta 1977 lähtien. Hän on toiminut päävalmentajana NBA:ssa San Antonio Spursin, Atlanta Hawksin, Los Angeles Clippersin ja Seattle SuperSonicsin joukkueissa ja Kiinassa. Lisäksi Weissilla on ollut useita NBA-apuvalmentajan pestejä, muun muassa Seattle SuperSonicsissa vuosina 1994–2005. == Lähteet == * Bob Weiss Stats Basketball-Reference.com * Weissin valmentajatilastot Basketball-Reference.com * Bob Weiss College Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1942 syntyneet Luokka:Elävät henkilöt
Huhtasuon terveysasema

Huhtasuon terveysasema on Jyväskylän Huhtasuon kaupunginosan Huhtakeskuksessa toimiva Keski-Suomen hyvinvointialueen terveysasema. Terveysaseman palvelut tuottaa Terveystalo. Terveysaseman naapuristossa sijaitsevat muun muassa Huhtasuon kirjasto, Huhtasuon yhtenäiskoulu ja aiemman Huhtasuon kirkon toimintaa jatkava seurakuntatila Huhtakoti. ==Lähteet== ==Aiheesta muualla== *Päivystys (Keski-Suomen Sairaala Nova, päivystys) (hyvaks.fi) Luokka:Huhtasuo Luokka:Jyväskylän terveysasemat, terveyskeskukset ja terveyskeskuspäivystykset Luokka:Keski-Suomen hyvinvointialue
Klaukkalan terveysasema

Klaukkalan terveysasema on Nurmijärven Klaukkalan kylän taajama-alueella toimiva kunnallinen terveysasema. ==Lähteet== ==Aiheesta muualla== *Hyvinkään sairaalan päivystys: Hyvinkää Akuutti (hus.fi) Luokka:Nurmijärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Klaukkala
Kirkonkylän terveysasema

Kirkonkylän terveysasema on Nurmijärven kirkonkylän taajamassa Nurmijärvellä toimiva kunnallinen terveysasema. ==Lähteet== ==Aiheesta muualla== *Hyvinkään sairaalan päivystys: Hyvinkää Akuutti (hus.fi) Luokka:Nurmijärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Nurmijärven kirkonkylä
Vincent Curatola

Vincent Curatola (s. 16. elokuuta 1953 New Jersey) on yhdysvaltalainen näyttelijä. Hänet tunnetaan parhaiten Johnny Sackin roolista televisosarjassa Sopranos, josta hän oli SAG-palkinnon ehdokkaana kahdesti. Hän on myös esiintynyt muun muassa vuoden 2012 elokuvassa Killing Them Softly. == Osittainen filmografia == === Elokuvat === * Killing Them Softly (2012) * Ajojahti (2016) === Televisiosarjat === * Kova laki (1991–2000) * Sopranos (1999–2007) *Kova laki: Erikoisyksikkö (2009–2019) * Good Wife (2013–2014) *Blue Bloods (2014) *Blacklist (2016) == Lähteet == Luokka:Amerikanitalialaiset Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Lamerica

Lamerica on Gianni Amelion ohjaama italialais-ranskalais-sveitsiläinen draamaelokuva vuodelta 1994. Sen tarina sijoittuu vuoden 1991 Albaniaan. Lamerica voitti Venetsian elokuvajuhlilla neljä palkintoa ja palkittiin myös muun muassa parhaan eurooppalaisen elokuvan Felix-palkinnolla sekä parhaana ulkomaisena elokuvana monissa maissa., Awards. ==Juoni== Italialaiset hämärämiehet ovat vuonna 1991 totalitaarisesta hallinnosta juuri vapautuneessa Albaniassa muka perustamassa sinne kenkätehdasta. Voidakseen huijata hankkeeseen italialaista ja Euroopan unionin tukirahaa he nimittävät yhtiönsä hallituksen puheenjohtajaksi köyhän dementoituneen albanialaisvanhuksen. Mies kuitenkin katoaa pian, ja häntä etsiessään ja kuljettaessaan takaisin yksi italialaismiehistä saa kokea vieraan, köyhän maan uhkat ja rasitukset. Matkan aikana miehet myös lähenevät erilaisuudesta huolimatta. ==Arvioita== Suomen Kuvalehdessä 1996 Ywe Jalander kirjoitti uutuuselokuvan antavan katsojalle ”syvälle mieleen painuvan kuvan Albanian kaoottisesta nykyhetkestä, joka yleistyy myös siihen epämääräisyyden tilaan, joka monissa entisissä sosialistimaissa nykyään vallitsee”. Hän kehui etenkin elokuvan viimeisiä lähikuvia, joissa siihen asti vastenmielisinäkin esitetyt köyhät albaanit muuttuvat samastuttaviksi yksilöiksi. ==Lähteet== Luokka:Italialaiset draamaelokuvat Luokka:Ranskalaiset draamaelokuvat Luokka:Sveitsiläiset elokuvat Luokka:Vuoden 1994 ranskalaiset elokuvat Luokka:Vuoden 1994 italialaiset elokuvat Luokka:Elokuvat köyhyydestä
Kantabrialaiset

Kantabrialaiset (kantabriaksi ja espanjaksi: cántabros) ovat Pohjois-Espanjan Kantabriassa asuva itaalinen kansa. Heistä käytetään joskus nimeä montañeses. Kantabrialaisten puhuma Kantabrian murre on sukua asturia-leónin kielille. ==Lähteet== * * * * Luokka:Espanjan etniset ryhmät Luokka:Kantabria
NRP Augusto de Castilho (1909)

NRP Augusto de Castilho (ex-Elite) oli Portugalin laivaston vuonna 1917 pakko- otettu apumiinanraivaaja. == Valmistus == Alus valmistettiin Cochranella Selbyssä, jossa se laskettiin vesille 1909 troolarina nimellä Elite'.Gardiner, Robert s. 375 == Palvelus == Ensimmäisen maailmansodan aikana Portugalin laivasto pakko-otti 1917 Eliten. Alus muutettiin apumiinanraivaajaksi ja se liitettiin laivastoon nimellä NRP Augusto de Castilho. Saksan keisarikunnan laivaston sukellusvene U139 upotti aluksen 14. lokakuuta 1918 Madeiran ja Azorien välillä. == Lähteet == * === Viitteet === Luokka:Portugalin laivaston apualukset Luokka:Yarrow’n valmistamat alukset
Hurraa valloittajasankarille

Hurraa valloittajasankarille (Hail the Conquering Hero) on Preston Sturgesin tuottama, käsikirjoittama ja ohjaama satiirinen komediaelokuva vuodelta 1944. == Juoni == Toisen maailmansodan aikana kalifornialaisen Oakridgen kaupungin sotaintoiset asukkaat lähettävät merijalkaväkeen sankarivainajan innokkaan pojan Woodrow Lafayette Pershing Truesmithin, mutta tämä hylätään kutsunnoissa kroonisen heinänuhansa takia. Säästyäkseen häpeältä nuorukainen ei kerro totuutta edes äidilleen, vaan uskottelee olevansa kaukomailla sotimassa. Lomailevat sotilaat tulevat mukaan juoneen, koristelevat Truesmithin kunniamerkein ja palauttavat hänet kotikyläänsä, jossa mies asetetaan pormestariehdokkaaksi. Hän tunnustaa valheensa ja tulee valituksi. == Vastaanotto ja jälkimaine == Elokuva valittiin vuonna 2015 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 11.8.2018. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset komediaelokuvat Luokka:Vuoden 1944 yhdysvaltalaiset elokuvat Luokka:Preston Sturgesin ohjaamat elokuvat Luokka:Yhdysvaltalaiset mustavalkoelokuvat == Aiheesta muualla == *
Kalifornian maastopalot 2018

Maastopalot Kaliforniassa alkoivat kesällä 2018 poikkeuksellisen aikaisin, koska kuivuuden vuoksi alueella oli paljon palamista kiihdyttävää kuollutta ja kuivaa kasvillisuutta. Osavaltion alueella oli havaittu elokuun 26. päivään mennessä 5 319 erillistä maastopaloa. Carrin palossa kuoli kuusi henkeä ja 800 asuinrakennusta on menetetty. Fergusonin palossa kuoli kaksi ja palo uhkasi levitä läheiseen Yosemiten kansallispuistoon. Presidentti Donald Trump väitti Kalifornian ympäristölainsäädännön pahentaneen ongelmaa. Paikallisen palopäällikön mukaan sammutusvettä on riittävästi. 2018 07 23-16.54.10.652-CDT.jpg|Palontorjuntaa Sierra Nevada -vuorilla 23. heinäkuuta 2018 07 23-12.32.29.016-CDT.jpg|Sammutustöitä Yosemiten kansallispuisto reunalla 23. heinäkuuta Carr Fire 27 July 2018 a.jpg|Carrin palo Shastan piirikunnassa 27. heinäkuuta Ukiah, Mendocino County.jpg|Palon synnyttämä savupilvi Ukiahin pikkukaupungin yllä 29. heinäkuuta == Lähteet == == Aiheesta muualla == 2018 Luokka:Vuoden 2018 maastopalot
Kraila

Kraila () on kylä Salon kaupungin Särkisalossa. Kylä on Manner-Salon eteläisin kylä Saaristomeren rannalla Raaseporin vastaisella rajalla. Krailanselkä ja Ervastonlahti erottavat Krailan muusta Särkisalosta. Kraila oli siten Särkisalon kunnan eksklaavi. Kraila on pääasiassa hiekkamäkeä, jonka pohjois- ja eteläreunalla sijaitsee syvä laakso. Krailan vakituinen asutus sekä maanviljely sijoittuvat näihin laaksoihin. Kylän ranta-alueille on rakennettu kesämökkejä. Kylän edustalla on pieni Kiriholma. Krailan entinen kantatila on nykyisin Salon seurakunnan leirikeskus Reila. ==Lähteet== Luokka:Särkisalon kylät
Oviedo (Florida)

Oviedo on kaupunki Seminolen piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 33 342. Kaupungin pormestarina toimii nykyisin Dominic Persampiere. thumb|vasen|St. Alban's Cathedral ==Lähteet== Luokka:Floridan kaupungit
Fernley

Fernley on kaupunki Lyonin piirikunnassa, Nevadan osavaltiossa, Yhdysvalloissa. Kaupungin väkiluku oli vuoden väestönlaskennassa 19 368. Ennen vuotta 2001 Fernley oli Census-designated place, eli väestönlaskennallinen asuinpaikka. ==Lähteet== == Aiheesta muualla == Luokka:Nevadan kaupungit
Kevin Johnson (täsmennyssivu)

Kevin Johnson -nimisiä henkilöitä ovat muun muassa: * Kevin Johnson (s. 1966), yhdysvaltalainen poliitikko ja koripalloilija * Kevin Johnson (s. 1984), yhdysvaltalainen koripalloilija * Kevin Johnson (s. 1979), yhdysvaltalainen nyrkkeilijä
Onnen hinta

Onnen hinta (One Potato, Two Potato) on Larry Peercen ohjaama yhdysvaltalainen draamaelokuva vuodelta 1964. Rotujen välisestä avioliitosta 1960-luvun alun Yhdysvalloissa kertovan tarinan ovat käsikirjoittaneet Raphael Hayes ja Orville H. Hampton, jotka olivat ehdolla parhaan alkuperäiskäsikirjoituksen Oscarin saajiksi. Pääparia esittävät Barbara Barrie ja Bernie Hamilton. Naisen entistä aviomiestä, joka yrittää saada heidän yhteisen tyttärensä huoltajuuden itselleen rotuseikkoihin vedoten, esittää Richard Mulligan ensimmäisessä merkittävässä elokuvaroolissaan. Onnen hinta oli tv-töitä aiemmin tehneen Larry Peercen ensimmäinen pitkän teatterielokuvan ohjaus. Elokuva kuvattiin Ohion Painesvillessä, joka myös nimetään tarinan tapahtumapaikaksi. == Rooleissa == == Vastaanotto ja jälkimaine == The New York Timesin kriitikot valitsivat Onnen hinnan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1964 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset draamaelokuvat
Myh’ailo Šah’ov

Myh’ailo Opanasovytš Šah’ov (, , 20. marraskuuta 1931 Saratov, Venäjän SFNT – 8. elokuuta 2018) oli Neuvostoliittoa edustanut ukrainalainen vapaapainija ja olympiamitalisti.Died Ukrainian Olympic Medalist Mikhail Shakhov, Ktelegram.com 9.8.2018. Viitattu 24.8.2024 57 kilogramman painoluokassa kilpaillut Šah’ov saavutti vapaapainissa olympiapronssia Melbournessa 1956. Rooman kesäolympialaisissa 1960 hän sijoittui kuudenneksi ja vuoden 1958 maailmancupissa kolmanneksi.Olympics at Sports-Reference.comInternational Wrestling Database Šah’ov toimi painijanuransa jälkeen valmentajana Ukrainassa ja Puolassa. Hän kuoli 86-vuotiaana 8. elokuuta 2018.Mihail Shahov, 24tv.ua == Lähteet == * Mykhailo Shakhov Bio, Stats, and Results Olympics at Sports- Reference.com * Shakhov, Michail (URS) International Wrestling Database === Viitteet === == Aiheesta muualla == Luokka:Ukrainalaiset urheilijat Luokka:Ukrainalaiset urheiluvalmentajat Luokka:Neuvostoliittolaiset vapaapainijat Luokka:Neuvostoliittolaiset olympiamitalistit Luokka:Vuonna 1931 syntyneet Luokka:Vuonna 2018 kuolleet
Roger Ducos

Pierre Roger Ducos (25. heinäkuuta 1747 Dax, Landes, Ranska – 17. maaliskuuta 1816 Ulm, Württembergin kuningaskunta)Pierre-Roger Ducos, dit Roger-Ducos Archontology.org. Viitattu 11.8.2018. oli ranskalainen poliitikko, joka toimi Ranskan viisihenkisen direktoriohallituksen jäsenenä heinäkuusta marraskuuhun 1799 ja yhtenä kolmesta konsulista marraskuusta joulukuuhun 1799. Ducos toimi ennen vallankumousta asianajajana synnyinkaupungissaan Daxissa. Hän oli Landesin rikosoikeuden presidenttinä 1791–1792, minkä jälkeen hänet valittiin kansalliskonventtiin, jossa hän äänesti tasangon mukana kuningas Ludvig XVI:n kuolemantuomion puolesta. Tammikuussa 1794 hänet valittiin jakobiiniklubin puheenjohtajaksi. Ducos valittiin vuonna 1795 uuteen parlamentin ylähuoneeseen eli vanhojen neuvostoon, jonka puhemiehenä hän toimi kuukauden ajan syys–lokakuussa 1796. Hän oli tilapäisenä puhemiehenä myös syyskuun 4. päivän 1797 istunnossa, jossa rojalistiset edustajat erotettiin. Hän joutui itse erotetuksi muiden vasemmistolaisten mukana niin sanotulla floréalkuun 22. päivän lailla toukokuussa 1798, minkä jälkeen hän palasi joksikin aikaa Landesin rikosoikeuden presidentiksi. Ducos valittiin direktorion jäseneksi 1. heinäkuuta 1799 erotetun Philippe-Antoine Merlin de Douain tilalle. Hän erosi yhdessä Emmanuel Joseph Sieyèsin kanssa 10. marraskuuta samana vuonna tukeakseen brumairekuun 18. päivän vallankaappausta. Kaappauksen jälkeen Ducos nimitettiin yhdeksi kolmesta konsulista Sieyèsin ja Napoléon Bonaparten rinnalle. Bonaparte kuitenkin syrjäytti Ducosin ja Sieyèsin jo 25. joulukuuta kun vuoden VIII perustuslaki astui voimaan. Ducos oli keisarikunnan aikana senaatin (Sénat conservateur) jäsen ja vuodesta 1804 Ranskan kunnialegioonan suurupseeri. Napoleon antoi hänelle vuonna 1808 kreivin ja satapäiväisen keisarikunnan aikana vuonna 1815 päärin arvon. Kuningaskunnan palauttamisen jälkeen Ducos joutui vuonna 1816 lähtemään maanpakoon, koska hän oli äänestänyt kuninkaan kuolemantuomion puolesta. Hän kuoli samana vuonna maantieonnettomuudessa Ulmissa Saksassa. Roger Ducosin veli oli kenraali Nicolas Ducos.Nordisk familjebok (1907), s. 1004 Runeberg.org. Viitattu 11.8.2018. ==Lähteet== Luokka:Ranskalaiset poliitikot Luokka:Ranskan suuren vallankumouksen henkilöt Luokka:Liikenneonnettomuudessa kuolleet Luokka:Vuonna 1747 syntyneet Luokka:Vuonna 1816 kuolleet
Carl Gustaf von Kraemer

Carl Gustaf Robert von Kraemer (7. kesäkuuta 1882 Kuopio – 23. joulukuuta 1977) oli suomalainen eversti.Kuka kukin on 1954Adelsvapen-Wiki : Adliga och friherrliga ätterna von Kræmer nr 1959 och 389, tabell 9 Von Kraemerin vanhemmat olivat eversti Carl Johan Alexander von Kraemer (1854–1920) ja Augusta Elisabeth von Essen af Zellie. Hän valmistui Haminan kadettikoulusta 1902 ja palveli Venäjän armeijassa 1902–1907 osallistuen Venäjän-Japanin sotaan. Armeijasta luutnanttina erottuaan von Kraemer oli Helsingin poliisilaitoksen opetusupseerina 1907–1909 sekä Ruokolahden piirin apulaisnimismiehenä ja Imatran poliisipäällikkönä 1909–1911. Hänet erotettiin poliittisesti epäluotettavana ja hän oli Tampereen paperikonttorin palveluksessa 1912–1914. Von Kramer kutsuttiin palvelukseen elokuussa 1914 ensimmäisen maailmansodan alettua ja hän toimi kulkulaitosupseerina ja asemakomendanttina Pietarin-Moskovan sotilaskuljetuspiirissä suorittaen asemakomendantin tutkinnon 1915. Hän lähti Venäjältä tammikuussa 1918 ja osallistui valkoisten puolella Suomen sisällissotaan. Von Kramer oli Tampereen taistelun jälkeen kaupungin sotilaspoliisimestarina ja komendanttina heinäkuuhun 1918 saakka.Masi Montonen : Rautatiekuljetusten toimeenpanosuunnitelmat ennen talvisotaa, Esiupseerikurssin tutkielma, Maanpuolustuskorkeakoulu 2013, von Kraemerista s. 21-24 Von Kraemer oli yleisesikunnan kulkulaitostoimiston päällikkönä 1919–1937 ja sen jälkeen Kaukaan tehtaiden palveluksessa 1937–1951. Hän oli talvisodassa Päämajan huolto-osaston päällikkönä ja jatkosodan alussa hoiti erikoistehtäviä vuoteen 1942 saakka. Hänestä tuli ratsumestari 1918, majuri 1918, everstiluutnantti 1919 ja eversti 1932. Von Kraemer oli naimisissa vuodesta 1909 Eugenie Kasatschkinin kanssa. == Teoksia == Nimellä C. G. von Kraemer: * Liikenneyhteyksien sotilaallinen merkitys. Otava 1928 * Kuljetuksenjohtajan käsikirja. Otava 1935, 1936 == Lähteet == == Aiheesta muualla == * Muistelmia venäläis-japanilaisesta sodasta. Hakkapeliitalle kirjoittanut ev.luutn. C. G. von Kraemer, Hakkapeliitta 22.06.1929, nro 24-25, s. 30, Kansalliskirjaston digitaaliset aineistot Luokka:Suomalaiset everstit Luokka:Suomalaiset aateliset Luokka:Suomen sisällissodan valkoiset Luokka:Vuonna 1882 syntyneet Luokka:Vuonna 1977 kuolleet
Tomáš Vaclík

Tomáš Vaclík (s. 29. maaliskuuta 1989 Ostrava, Tšekkoslovakia) on tšekkiläinen jalkapallomaalivahti. Hän on kotimaansa seurojen lisäksi edustanut sveitsiläistä Baselia kausina 2014–2018 ja espanjalaista Sevillaa kausina 2018–2021. Hän on pelannut Tšekin maajoukkueessa vuodesta 2012. == Seurajoukkueura == Toukokuussa 2014 Vaclík siirtyi nelivuotisella sopimuksella sveitsiläisseura Baseliin.Sparta Prague goalkeeper Vaclik moves to Basel The Kansas City Star. Viitattu 11.8.2018. Hän pelasi ensimmäisen ottelunsa joukkueessa 19. heinäkuuta 2014 Aarauta vastaan.Gelungene Premiere auf dem Brügglifeld FC Basel 1893. Viitattu 11.8.2018. Hän pelasi Sveitsin Superliigassa neljän kauden aikana yhteensä 132 ottelua. Mestarien liigassa hän pelasi 22 ja Eurooppa-liigassa seitsemän ottelua. Vaclík teki 9. heinäkuuta 2018 sopimuksen espanjalaisseura Sevillan kanssa.El portero checo Vaclik ficha por el Sevilla hasta 2021 AS. Viitattu 11.8.2018. Hän pelasi kahdella ensimmäisellä kaudellaan Primera Divisiónissa 33 ottelua kummallakin mutta kolmannella kaudella enää viisi ottelua. Eurooppa-liigassa hän pelasi kaudella 2018–2019 karsintavaiheessa viisi ja varsinaisessa liigassa kymmenen ottelua mutta Sevillan mestaruuteen päättyneellä kaudella 2019–2020 vain kaksi ottelua. Kauden 2020–2021 Mestarien liigassa hän pelasi kaksi ottelua. == Maajoukkueura == Vaclík pelasi Tšekin maajoukkueessa ensimmäisen kerran marraskuussa 2012 ystävyysottelussa Slovakiaa vastaan. EM-kilpailuissa 2016 hän oli mukana varamaalivahtina, mutta Petr Čechin lopetettua maajoukkueuransa noihin kisoihin Vaclík nousi maajoukkueen ykkösmaalivahdiksi. Hän on kesän 2021 EM-kilpailujen päättyessä pelannut 42 maaottelua, joihin kuuluu kymmenen MM-karsinta- ja seitsemän EM-karsintaottelua sekä kesän 2021 EM-kilpailujen viisi ottelua. == Lähteet == == Aiheesta muualla == * Tomáš Vaclíkin tilastot Soccerway-sivustolla Luokka:Tšekkiläiset jalkapallomaalivahdit Luokka:Vuonna 1989 syntyneet Luokka:Elävät henkilöt
Vetsijoki

Vetsijoki () on Tenon vesistöön kuuluva joki Utsjoella Lapin maakunnassa Suomessa. Joen valuma-alueen pinta-ala on 701,9 neliökilometriä ja se on Tenon eteläinen sivujoki. Joki saa alkunsa Vetsijärvestä () Utsjoella ja laskee Tenoon Utsjoen Vetsikon kylän luona. ==Lähteet== Luokka:Tenojoen vesistö Luokka:Utsjoen joet
Virikerehu

Virikerehulla tarkoitetaan rehua, jolla ei ole ravinon saannin kannalta juurikaan merkitystä mutta niitä annetaan elämille sen takia, että se tarjoaa virikkeittä ja lisäämään viihtyvyyttä. Esimerkkejä virikerehuista on siipikarjalla heinä ja nurmi ja märehtijöillä ja hevosilla olki. == Katso myös == * AIV-rehu * Väkirehu * Öljyväkirehu * Säilörehu Luokka:Rehu
Steve Schirripa

Steven R. Schirripa (s. 3. syyskuuta 1958) on yhdysvaltalainen näyttelijä, tuottaja ja kirjailija. Hänet tunnetaan parhaiten Bobby Baccalierin roolista televisiosarjassa Sopranos, josta hänelle myönnettiin SAG-palkinto. == Elämä ja ura == Schirripa varttui vähävaraisessa perheessä Bensonhurstissa Brooklynissa, New Yorkissa. Hänen isänsä oli amerikanitalialainen ja äitinsä amerikanjuutalainen, omaa sukua Bernstein. Schirripa sai katolisen kasvatuksen ja opiskeli Brooklyn Collegessa. Schirripa meni naimisiin Laura Lemosin kanssa 22. huhtikuuta 1989. Heillä on kaksi lasta, tyttäret Bria ja Ciara. Schirripa työskenteli yökerhoissa Las Vegasissa ja teki pieniä rooleja elokuvissa. Hän teki läpimurtonsa näyttelijänä Sopranos-televisiosarjassa, jossa hän esiintyi Bobby Baccalierin roolissa vuosina 2000–2007. Hän sai roolista kaikkiaan viisi Screen Actors Guild -palkinnon ehdokkuutta, joista voitti yhden. Sopranosin päätyttyä hän näytteli sarjassa Salattu teinielämä vuosina 2008–2013 ja on esiintynyt etsivä Anthony Abetemarcon roolissa televisiosarjassa Blue Bloods vuodesta 2015. Näyttelemisen ohella Schirripa on muun muassa toiminut tuottajana ja julkaissut kirjoja. == Osittainen filmografia == === Elokuvat === * Pelkoa ja inhoa Las Vegasissa (1998) * Vain koiraihmisille (2005) * Karvakamut 2 (2007) * Karvakamut 3 - sirkuskaverit (2010) * Lentsikat 2: Pelastajat (2014) *Jersey Boys (2014) * Wonder Wheel (2017) * Rantakadun alla (2023) === Televisio === * Sopranos (2000–2007) * Salattu teinielämä (2008–2013) * American Dad! (2014) * Benders (2015) * Blue Bloods (2015–2024) == Lähteet == Luokka:Yhdysvaltalaiset näyttelijät Luokka:Yhdysvaltalaiset televisiotuottajat Luokka:Amerikanitalialaiset Luokka:Amerikanjuutalaiset Luokka:Vuonna 1958 syntyneet Luokka:SAG-palkinnon saajat Luokka:Elävät henkilöt
Karl Hjalmar Schreck

Karl Hjalmar Schreck (1. joulukuuta 1857 Vanaja – 13. huhtikuuta 1921 Tampere) oli suomalainen hovioikeudenneuvos, kihlakunnantuomari ja Tampereen kunnallispormestari.Ylioppilasmatrikkeli 1853–1899K. Hj. Schreck, Aamulehti 15.04.1921 nro 85, s. 4, Kansalliskirjaston Digitoidut aineistot Schreckin vanhemmat olivat kruununvouti, kapteeni Karl Fredrik Wilhelm Schreck ja Emilia Elisabet Ottiliana Ladau. Hän pääsi ylioppilaaksi 1876 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1881. Schreck sai varatuomarin arvon 1884. Schreck oli senaatin talousosaston kopistina 1885 ja Suomen kenraalikuvernöörin kansliassa reistraattorina 1885–1888. Hän oli Tampereen kaupungin oikeusneuvosmiehenä 1888–1904 ja Tampereen kunnallispormestarina 1904–1914. Tämän jälkeen Schreck oli Turun hovioikeudessa hovioikeudenneuvoksena 1914–1916, Lappeen tuomiokunnan tuomarina 1916–1919 ja Pirkkalan tuomiokunnan tuomarina 1919–1921. Schreck perusti Tampereelle tiilitehtaan 1898 ja puunjalostustehtaan 1905. Hän harjoitti myös maanviljelystä ja rakennutti 1902 Tampereelle Schreckin talon. Karl Hjalmar Schreck oli naimisissa 1891–1905 Eva Nadine Helsingiuksen (k. 1905) kanssa ja vuodesta 1911 filosofian maisteri Signe Maria Westlinin kanssa. Karl Hjalmar Schreckin ja Eva Nadine Helsingiuksen poika oli varatuomari, kansanedustaja ja Kuopion pormestari Alvar Hjalmar Mikael (Mikko) Hurtta. Heillä oli yhteensä 8 lasta, joista 5 kasvoi aikuiseksi. Toisesta avioliitosta Signe Maria Westlinin kanssa syntyi vielä 1 poika. == Lähteet == Luokka:Tampereen pormestarit Luokka:Suomalaiset juristit Luokka:Suomalaiset tuomarit Luokka:Vuonna 1857 syntyneet Luokka:Vuonna 1921 kuolleet
Surviving Mars

Surviving Mars on bulgarialaisen Haemimont Gamesin kehittämä ja Paradox Interactiven julkaisema strategiapeli. Peli on julkaistu Linuxille, Mac OS X:lle, PlayStation 4:lle, Windowsille ja Xbox Onelle 15. maaliskuuta 2018.https://www.cgmagonline.com/2018/02/01/surviving-mars-gets-new-trailer- and-release-date Tavoitteena on rakentaa siirtokunta Mars-planeetalle, pitää kolonistit elossa ja laajentaa siirtokuntaa. Tämän saavuttamiseksi pelissä rakennetaan asumuksia, viljellään ruokaa, kaivetaan mineraaleja ja tutkitaan planeettaa sekä tehdään tieteellistä työtä uusien keksintöjen saavuttamiseksi.https://nordic.ign.com/surviving-mars/2641/news/paradox- interactive-announces-new-space-sim-surviving-mars Pelistä tuli yksi Steam- palvelun eniten myyneistä peleistä vuonna 2018. ==Lähteet== == Aiheesta muualla == * Luokka:Kaupunginrakennuspelit Luokka:Science fiction -videopelit Luokka:Vuoden 2018 videopelit Luokka:Linux-pelit Luokka:Mac OS -pelit Luokka:Windows-pelit Luokka:PlayStation 4 -pelit Luokka:Xbox One -pelit
Paladins

Paladins: Champions of the Realm on Hi-Rez Studiosin kehittämä ja julkaisema ilmaiseksi pelattava ensimmäisen persoonan ammuntapeli. Peli perustuu hahmoluokkiin ja on toteutettu sarjakuvamaisella grafiikalla. Peli julkaistiin 8. toukokuuta 2018 Microsoft Windowsille, OS X:lle, Linuxille, PlayStation 4:lle ja Xbox Onelle sekä noin kuukausi myöhemmin Nintendo Switchille. == Pelaaminen == Pelissä on valittavana eri hahmoja (Champions), joilla on eri kyvyt. Näistä kootaan viisihenkinen joukkue, jolla pelataan toista joukkuetta vastaan. Hahmot on jaettu Frontline-, Damage-, Support- ja Flank-tyyppisiin. Aloittava pelaaja voi valita viidestä eri sankarista ja lisää hahmoja saa pelattavaksi mikromaksuilla tai pelin sisäisellä valuutalla. Pelimuodot ovat Siege (saatto/kärryntyöntö), Onslaught (kontrollipisteiden valtaus ja hallinta) ja Team Deathmatch. Jokaisella pelimuodolla on omat karttansa. == Kehitys == Peli suljettu beetatestaus aloitettiin marraskuussa 2015. Avoin beeta-versio julkaistiin 16. syyskuuta 2016 Steam early access -ohjelmassa. Tuolloin peliä ladattiin 780 000 kertaa ja se nousi palvelun pelatuimpien pelien joukkoon. Pelin on syytetty kopioineen Blizzardin Overwatch-peliä, mutta Hi-Rez Studiosin johtajan Todd Harrisin mukaan peli oli pelattavissa jo ennen kuin samankaltainen Overwatch esiteltiin, ja pelin inspiraationa on ensi sijassa Team Fortress 2. ==Lähteet== Luokka:Vuoden 2018 videopelit Luokka:Ensimmäisen persoonan ammuntapelit Luokka:Ilmaispelit Luokka:Verkkomoninpelit Luokka:PlayStation 4 -pelit Luokka:PlayStation 4 Pro -tehostetut pelit Luokka:Windows-pelit Luokka:Xbox One -pelit Luokka:Mac OS -pelit Luokka:Nintendo Switch -pelit Luokka:Unreal Engine -pelit Luokka:Yhdysvalloissa kehitetyt videopelit
Roque Mesa

Roque Mesa Quevedo (s. 7. kesäkuuta 1989 Telde, Gran Canaria, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan keskikenttäpelaaja. == Seurajoukkueura == Vuonna 2010 Mesa liittyi Las Palmasin reservijoukkueeseen, josta hänet nostettiin seuraavana vuonna edustusjoukkueeseen.Roque, una apuesta para el primer equipo La Provincia. Viitattu 11.8.2018. 8\. lokakuuta 2011 hän teki ensiesiintymisensä edustusjoukkueessa ottelussa Celta Vigoa vastaan, Las Palmasin pelattua tuolloin maan toiseksi korkeimmalla sarjatasolla Segunda Divisiónissa.Las Palmas también pesca en el chollo de Balaídos Marca. Viitattu 11.8.2018. 6\. heinäkuuta 2017 Mesa teki nelivuotisen sopimuksen walesiläisseura Swansea Cityn kanssa ja hänestä maksettin 11 miljoonan punnan siirtokorvaus.Swans sign Roque Mesa Swansea City AFC. Viitattu 11.8.2018. Hän pelasi ensimmäisen ottelunsa joukkueessa 19. elokuuta 2017 Manchester Unitedia vastaan.Swansea 0 Man Utd 4: Romelu Lukaku and Paul Pogba combine to puts Swans to the sword The Daily Telegraph. Viitattu 11.8.2018. 30\. tammikuuta 2018 Mesa siirtyi kauden 2017–2018 loppuun asti kestävällä lainasopimuksella Sevillaan.Roque Mesa arrives on loan with option to buy Sevilla FC. Viitattu 11.8.2018. Kauden jälkeen siirrosta tehtiin pysyvä ja Mesa allekirjoitti seuran kanssa kolmivuotisen sopimuksen.Sevilla and Swansea reach an agreement for the transfer of Roque Mesa Sevilla FC. Viitattu 11.8.2018. == Lähteet == == Aiheesta muualla == * Roque Mesan tilastot BDFutbol-sivustolla * Roque Mesan tilastot Soccerway- sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Doom Eternal

Doom Eternal on id Softwaren kehittämä ensimmäisen persoonan ammuntapeli. Peli julkaistiin keväällä PlayStation 4-, Windows- ja Xbox One -alustoille sekä saman vuoden joulukuussa Nintendo Switchille. Peli on jatkoa vuoden 2016 Doom- pelille ja sijoittuu Maahan. Peliä esiteltiin ensimmäisen kerran E3 2018 -messuilla ja Quakecon 2018 -tapahtumassa. Peli käyttää uutta id Tech 7 -pelimoottoria. == Musiikki == Mick Gordon teki peliin metallimusiikkia, jonka äänittämiseen haettiin halukkaita osallistujia avoimesti. Myöhemmin Gordonin ja id Softwaren välille syntyi julkista kiistaa, jossa Gordon sanoo joutuneensa epäreilun ja epärehellisen kohtelun kohteeksi kun taas pelin tuottaja Marty Stratton sanoi Gordonia epäluotettavaksi. Gordon kritisoi aikataulua ja kommunikaatiota id Softwaren kanssa, joka johti crunchiin. Ääniraidan laatu todettiin huonoksi huhtikuussa 2020 ja Gordon kertoi, ettei ollut miksannut useimpia raitoja. == Vastaanotto == Peli on saanut IGN:n arvostelussa arvosanaksi 9/10. == Lähteet == == Aiheesta muualla == * Luokka:Doom-pelit Luokka:Vuoden 2020 videopelit Luokka:PlayStation 4 -pelit Luokka:Windows-pelit Luokka:Xbox One -pelit Luokka:Nintendo Switch -pelit Luokka:Verkkomoninpelit Luokka:Yhdysvalloissa kehitetyt videopelit
Chaimite (1898)

Chaimite oli Portugalin laivaston vuonna 1898 vesillelaskettu tykkivene. == Valmistus == Alus laskettiin vesille 1898.Gardiner, Robert s. 373 == Palvelus == Alus poistettiin palveluksesta 1930.Gardiner, Robert 1922-1946 s. 396 == Lähteet == * === Viitteet === Luokka:Portugalin laivaston tykkiveneet
Nuorgamin koulu

Nuorgamin koulu () on Nuorgamissa Utsjoella sijaitseva kaksikielinen alakoulu. Nuorgamin koulu on Suomen pohjoisin alakoulu. Koulurakennuksen uusimisesta on päätetty alkuvuodesta 2019. Tilastokeskuksen mukaan koulua kävi vuonna 2016 yhteensä 11 peruskoululaista. Lukuvuonna 2018-2019 koulua kävi 13 peruskoulun oppilasta, joista 2 oli saamenkielistä. Lisäksi kaksi oppilasta oli esikoulussa. Syksyllä osa oppilaista lähtee Skallovaaraan erotuskouluun. Koulu tekee myös paljon yhteistyötä Norjan koulujen kanssa. Yhteispohjoismainen kirjastoauto on pysähtynyt koululla, mutta palvelun lopettamisesta uutisoitiin syksyllä 2019. == Lähteet == Luokka:Suomen peruskoulut Luokka:Utsjoen oppilaitokset Luokka:Suomen saamenkieliset oppilaitokset
Darkest Dungeon

Darkest Dungeon on Red Hook Studiosin kehittämä ja 2016-2018 eri alustoille julkaisema tietokonepeli. Pelille julkaistiin jatko-osa Darkest Dungeon II toukokuussa 2023. Pelistä on suunniteltu myös lautapeliversio. Pelin kehittäjät Chris Bourassa ja Tyler Sigman tutustuivat Backbone Entertainmentillä työskennellessään. Pelin ideoita kehitettiin 2012-2013 ja kehittäjästudio Red Hook Studios perustettiin huhtikuussa 2013. Pelin kehittämiseksi perustettiin helmikuussa 2014 joukkorahoituskampanja kickstarter-sivustolla. Pelin ensimmäinen Early Access -versio julkaistiin helmikuussa 2015.http://www.gamasutra.com/view/news/265011/Road_to_the_IGF_Red_Hook_Studios_Darkest_Dungeon.php Peli julkaistiin virallisesti 19. tammikuuta 2016 Windowsille ja OS X:lle. PS4, Playstation Vita ja Linux -versiot julkaistiin muutamien kuukausien kuluessa. IPad-versio 2017 ja Nintendo Switch ja Xbox One -versiot 2018. Peli on roolipeli, jossa tutkitaan luolastoja neljän hahmon ryhmällä ja taistellaan vihollisia vastaan ja kehitetään hahmoja voimakkaammiksi. Luolastot ja niistä löytyvät viholliset ja esineet on generoitu satunnaisesti. Eteneminen kuvataan sivulta. Vihollinen kohdattaessa peli vaihtaa vuoropohjaiseen taisteluun, jossa hahmot voivat käyttää aseitaan, magiaa, muita kykyjä tai hallussaan olevia esineitä. Hahmon kuollessa taistelussa hänet menetetään pysyvästi. Pelaaja voi värvätä lisähahmoja, joita kerralla on rosterissa korkeintaan 25. Pelissä keskeinen elementti on hahmojen kokema stressi, joka pahenee esimerkiksi pimeässä tai ilman ruokaa, tai hahmon nähdessä kuolemaa tai toverien haavoittumisen tai eräiden vihollisten taioilla. Korkea stressi haittaa hahmon taistelua, kehitystä ja voi johtaa jopa sydänkohtaukseen ja äkkikuolemaan. Stressiä lievitetään luolastojen välillä tukikohtana toimivassa kylässä oleskellessa, jossa hahmo voi lieventää stressiä juomalla baarissa tai katumalla kirkossa. Kylässä myös parannellaan haavoja tai harjoitellaan uusia taitoja. Toimien ajan hahmot eivät voi osallistua luolastojen tutkimiseen. Peliä on kuvattu jopa masokistisen vaikeaksi.https://steamed.kotaku.com/darkest-dungeons-harrowing-journey- through-early-access-1766723866 Pelille on julkaistu kaksi laajennusosaa. The Crimson Court DLC julkaistiin 19. kesäkuuta 2017. H.P. Lovecraft -vaikutteinen The Colour of Madness julkaistiin 19. kesäkuuta 2018.https://arstechnica.com/gaming/2018/07/two-years-later-darkest-dungeon- is-completely-different-for-the-better/ ==Lähteet== Luokka:Vuoden 2016 videopelit Luokka:Videopelit, joissa on proseduraalisesti tuotettuja tasoja Luokka:Roguelike-pelit
Marjun Syderbø Kjelnæs

Marjun Syderbø Kjelnæs (s. 1974 Tórshavn, Färsaaret) on färsaarelainen runoilija, näytelmäkirjailija ja prosaisti. Hänen esikoisnovellinsa osallistui vuonna 2000 novellikilpailuun.Marjun Syderbø Kjelnæs, Pohjoismainen yhteistyö, viitattu 11.8.2018 Hän valmistui sairaanhoitajaksi Kööpenhaminassa mutta on sittemmin palannut Färsaarille ja kirjoittaa täysitoimisestiMarjun Syderbø Kjelnæs. Ideakatalog, Bibliotek.org 9.11.-15.11.2015. == Teokset == ;Suomennetut * "Hiekkaan kirjoitettu" kokoelmassa Rakastaa, ei rakasta, Tammi 2010 ISBN 978-951-31-4664-1 ;Muut * 2001 Kópakona, kokoelmassa Mjørki í heilum * 2004 Ein farri av kolvetni, yhdeksän novellia * 2006 Tað svarta portrið, julkaistu vuosittain ilmestyvässä teoksessa Mín jólabók (Bókadeild Føroya Lærarafelags) * 2007 Og tú fert rennandi, novelli, julkaistu färsaarelaisessa lehdessä Vencil nro 2 * 2007 Hvør fjalir seg í postkassanum? (lastenkirja)Aktuelt.fo Hvør fjalir seg í postkassanum (Arkistosta) * 2008 Hvør fjalir seg í ferðataskuni? * 2009 Hvør fjalir seg í smúkkuskríninum? * 2010 novelli Skriva í sandin pohjoismaisessa novellikokoelmassa Älskar, älskar inte * 2010 Skriva í sandin, nuortenromaani, oli ehdokkaana: Pohjoismaiden neuvoston lasten- ja nuortenkirjallisuuspalkinto 2013 * 2012 Länsi-Pohjolan lastenkirjapalkinnon ehdokkaana teoksella Skriva í sandin * 2013 Pohjoismaiden neuvoston lasten- ja nuortenkirjallisuuspalkinnon ehdokkaana teoksella Skriva í sandin, De nominerede til Nordisk Råds børne- og ungdomslitteraturpris == Lähteet == Luokka:Färsaarelaiset kirjailijat Luokka:Vuonna 1974 syntyneet Luokka:Elävät henkilöt
Marianna Debes Dahl

Marianna Debes Dahl (s. 24. marraskuuta 1947 Vestmanna, Färsaaret) on färsaarelainen kirjailija. Dahl asui lapsena Tórshavnissa mutta muutti 12-vuotiaana Tanskaan Hillerødiin Marie Mørk Skolenin kouluun. Myöhemmin hän oli vaihto-oppilaana Yhdysvalloissa. Hän suoritti tutkinnon Toftegård Studenterkursuksella 1967 ja opiskeli sitten kirjallisuutta Kööpenhaminan yliopistossa. Hän palasi Tórshavniin 1971, jossa hän opiskeli opettajaksi Føroya Læraraskúliissa ja valmistui 1975. Siellä hän alkoi kirjoittaa.Kvinfo.dk Hän työskenteli monta vuotta opettajana, mutta sen jälkeen hän on työskennellyt eri aloilla. Hänen esikoisteoksensa on lastenkirja, 1975 ilmestynyt Burtur á heiði, ja sittemmin hän on kirjoittanut kaunokirjallisia teoksia lapsille ja aikuisille. Hän on ollut Färsaarten kirjailijayhdistyksen (Rithøvundafelag Føroya) puheenjohtaja 1980–1981 ja oli tehtävässä ensimmäinen nainen.Rit.fo Dahlin isä oli Hanus Debes Joensen, joka oli virkalääkäri Färsaarilla 1949–1979. Dahlin teoksia ei ole suomennettu. == Palkinnot == * Barnamentanarheiðursløn Tórshavnar býráðs, 1978 == Lähteet == Luokka:Färsaarelaiset kirjailijat Luokka:Vuonna 1947 syntyneet Luokka:Elävät henkilöt
AGM-28 Hound Dog

North American AGM-28 Hound Dog (aluksi WS-131B eli Weapon System 131-B, sittemmin myös B-77 ja GAM-77, tai ) on yhdysvaltalainen B-52-pommikoneesta laukaistava risteilyohjus, joita kyseinen konetyyppi saattoi kuljettaa kaksi kappaletta ulkopuolisissa siipiripustimissaan. Asetyyppi kuului Yhdysvaltain strategisten ilmavoimien (SAC) ydinasearsenaaliin.https://www.museumofaviation.org/portfolio/agm-28a-hound- dog/ Viitattu 14.9.2018. Kehittelytyöt aloitettiin 1956–1957. Sen valmistus alkoi 1959 ja ensilaukaisu tapahtui samana vuonna 23. huhtikuuta. AGM-28 Hound Dog hyväksyttiin käyttöön vuoden 1960 lopulla.https://www.boeing.com/history/products/gam-77-agm-28-hound-dog- missile.page Viitattu 12.8.2018. Ohjus oli käytössä vuoteen 1976 ja poistettiin palveluksesta vuonna 1978.https://www.nationalmuseum.af.mil/Visit/Museum-Exhibits/Fact- Sheets/Display/Article/196741/north-american-agm-28b-hound-dog/ Viitattu 11.8.2018. Pratt & Whitney J-52-P-3 suihkumoottoria käyttävä ohjustyyppi kuljetti lämpöydinkärkeä (W28: voimakkuus 1,1 megatonnia) ja se oli niin kutsuttu Stand Off -tyyppinen ydinase. Ohjuksen omamassa oli yli 4 500 kg. Sen kantama oli noin 965–1 260 km. Ohjustyyppi oli ylisooninen, saavuttaen 2,1 Machin lentonopeuden. Lentokorkeus saattoi vaihdella välillä 200–17 100 metriä. Koska ohjuksen moottori käytti samaa polttoainetyyppiä kuin sen kuljettava lentokone, voitiin ohjus tankata lennon aikana.https://fas.org/nuke/guide/usa/bomber/agm-28.htm Viitattu 12.8.2018. Ohjausmetodi oli astro-inertiaan perustuva suunnistusohjaus. https://www.ion.org/museum/item_view.cfm?cid=5&scid;=16&iid;=287 Viitattu 12.8.2018. Inertiasuunnistuksen ohella B-versio oli vuonna 1971 päivitetty eli varustettu TERCOM-pintatutkalla tai maastosuunnistusjärjestelmällä ().https://www.nationalmuseum.af.mil/Visit/Museum-Exhibits/Fact- Sheets/Display/Article/196741/north-american-agm-28b-hound-dog/ Viitattu 11.8.2028. Nimensä tämä ohjusase sai Big Mama Thorntonin sekä Elvis Presleyn esittämästä Hound Dog -kappaleesta. Tyypillinen hyökkäysmenetelmä oli sellainen, että Boeing B-52 laukaisi AGM-28:n sopivan (arviolta n. 200–1 200 km) välimatkan päästä. Sitten ohjus kohosi yli 13–17 km:n korkeuteen. Lähellä maaliaan ohjus kiihdytti yli kahden Machin nopeuteen ja teki lähestymissyöksyn. Tämän tyypin ohjuksia valmistettiin yli 700 kappaletta, näistä arviolta 100 kappaletta laukaistiin.http://www.designation- systems.net/dusrm/m-28.html Viitattu 12.8.2018. AGM-28 Hound Dog korvasi suurelta osin, pahoin epäonnistuneen Douglas AGM-48/GAM-87 Skyboltin, jota oli tarkoitus tuottaa myös brittien ydinarsenaaliin.https://www.thisdayinaviation.com/tag/north-american-aviation- agm-28-hound-dog-alcm/ Viitattu 13.8.2018.https://www.travisheritagecenter.org/collections Viitattu 13.8.2018. Lopullisesti Hound Dog -ohjuksen korvasivat ilmasta laukaistavat keskipitkän matkan alisooniset risteilyohjukset Boeing AGM-86 ALCM ja BGM-109 Tomahawk.https://www.raytheonmissilesanddefense.com/capabilities/products/tomahawk- cruise-missile Viitattu 6.1.2021. ==Lähteet== Luokka:Yhdysvaltalaiset risteilyohjukset Luokka:Yhdysvaltain ydinaseet Luokka:North American Aviation
Elokuvateatteri Davvenásti

Elokuvateatteri Davvenásti, pohjoissaameksi Ealligovvateáhter Davvenásti, on Utsjoen kuntakeskuksen Áilegas-talolla toimiva, Suomen pohjoisin elokuvateatteri. == Toiminta == === Tila === Elokuvateatterissa on 30 paikkaa. === Saamelaiskulttuuri === Davvenásti pyrkii kehittämään ohjelmistoaan huomioiden saamelaiset ja heidän kulttuurinsa, esimerkiksi joskus elokuvatrailereiden sijasta näytetään saamelaisia lyhytelokuvia. === Elokuvatoiminnan keskeytys Utsjoella === Utsjoen aikaisemman elokuvateatterin täytyi lopettaa toiminta vuonna 2012, elokuvien esitysformaatin muuttuessa digitaaliseksi. Kunnalla ei ollut varaa hankkia enää uusia laitteita. Kuitenkin Utsjoelle saatiin uusi elokuvateatteri, joka nimettiin Davvenástiksi yleisöarvonnan perusteella. Yleisöarvonnan voittaja sai palkinnoksi ilmaiset liput vuodeksi elokuvateatteriin. == Lähteet == *https://yle.fi/uutiset/3-9820801 *https://www.lapinkansa.fi/lappi/utsjoen- elokuvateatteri-avasi-yleisoryntayksella-saamelaisveri-esitettiin-salissa- joka-toimi-1930-luvulla-tyttojen-makuusalina-200443231 *http://www.davvenasti.fi/teatterin-aanenvoimakkuus/ *http://www.davvenasti.fi/info/ == Aiheesta muualla == *http://www.davvenasti.fi/ Luokka:Suomen elokuvateatterit Luokka:Utsjoki
Keskisaari (Kuopio)

Keskisaari on Kuopion 61. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueen luoteisreunan ja Maaninkajärven Keskisaaren eteläosan alueesta. Kaupunginosan koillispuolella sijaitsee Maaningan keskusta (Kuopion 60. kaupunginosa). Keskisaari sijaitsee maanteitse runsas 50 kilometriä Kuopion keskustasta luoteeseen. Keskisaaren väestö muodostaa osan noin 3 300 asukkaan Maaningan väkiluvusta (aiemman kunnan alue). Keskisaaren kaupunginosassa sijaitsee muun muassa ortodoksinen Maaningan Karjalan Valistajien kirkko (Pihtisalmentie 120) ja Pihtisalmen hautausmaa sekä tanssilava Maaningan kasino (Keskisaarentie 58). Suuri osa kunnallisista ja kaupallista peruspalveluista - kuten päiväkodit, koulut, kaupat, terveysasema - sijaitsee Maaningan keskustassa tai kauempana. Keskisaaren eteläosassa vuosina 2012 ja 2014 tehdyissä arkeologisissa kaivauksissa on löydetty muinaisjäännöksiä, kuten esihistoriallisen ajan asuinpaikkojen jälkiä. == Lähteet == Luokka:Kuopion kaupunginosat Luokka:Maaninka Luokka:Pohjois-Savon maakunnan taajamat
Urjalan Yhtenäiskoulu

Urjalan Yhtenäiskoulu on Urjalassa toimiva koulu, jossa on oppilaita ja opiskelijoita esikoulusta lukioon. Koulussa on yhteensä noin 400 oppilasta ja opiskelijaa. == Rakennus == Koulua alettiin suunnitella vuonna 2013, suunnitelmat hyväksyttiin vuonna 2014, rakennustyöt aloitettiin 2015 ja koulu otettiin käyttöön 10. huhtikuuta 2017. == Lähteet == * http://www.urjala.fi/asuminen-ja-ymparisto/urjalan-yhtenaiskoulu * http://www.urjala.fi/perhe-ja-hyvinvointi/koulutus/koulut/urjalan- yhtenaiskoulu Luokka:Urjalan rakennukset ja rakennelmat Luokka:Suomen lukiot Luokka:Suomen peruskoulut
Tuhon ranta

Tuhon ranta (River’s Edge) on Neal Jimenezin käsikirjoittama ja Tim Hunterin ohjaama yhdysvaltalainen independent-elokuva vuodelta 1986. Näennäisen arkisessa, kauhuelokuvan elementtejä sisältävässä tarinassa pikkukaupungin nuorisojengin eräs jäsen surmaa tyttöystävänsä. Dennis Hopperin roolia kylähulluna arvostetaan. Elokuvaa on kutsuttu erääksi synkeimmistä teinielokuvista, ja sen sanotaan sisältävän monia samoja elementtejä, joita David Lynch toteutti paremmin samoihin aikoihin ensin Blue Velvetissä ja sitten Twin Peaksissä. Elokuvan musiikkina kuullaan muun muassa Slayeriä. Video-oppaassa vuodelta 1994 Bello Romano antaa elokuvalle kolme tähteä viidestä, mikä vastaa sanallista arviota ”hyvä”. Hän kehuu Hopperin roolityötä, mutta sanoo nuorten näyttelijöiden lähinnä ”oleilevan”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. ==Lähteet== == Aiheesta muualla == * Luokka:Vuoden 1986 yhdysvaltalaiset elokuvat Luokka:Yhdysvaltalaiset independent-elokuvat Luokka:Yhdysvaltalaiset nuortenelokuvat
Path of Exile

Path of Exile on uusiseelantilaisen Grinding Gear Gamesin kehittämä ja julkaisema ilmaiseksi pelattava tietokoneroolipeli. Peli julkaistiin Windowsille virallisesti lokakuussa 2013 vuoden alun beeta-julkaisun jälkeen. Xbox One -versio julkaistiin elokuussa 2017 ja Playstation 4 -versio maaliskuussa 2019. Kehittäjät ovat vakuuttaneet että pelin liiketoimintamalli on "eettinen" ja välttää kaikkea pay-to-win-sisältöä. Maksamalla ei voi saada edes nopeampaa hahmonkehitystä, nopeampia ratsuja tai teleportteja kartan eri osiin. Peliin voi saada ostamalla vain erilaisia hahmon ulkonäköä muuttavia tai visuaalisia efektejä lisääviä esineitä.https://www.polygon.com/2014/2/28/5451410/how-is-ethical-free-to- play-path-of-exile-faring https://www.gamasutra.com/view/news/211929/The_mechanics_and_ethics_of_freetoplay_in_Path_of_Exile.php Kiinalainen Tencent osti pelin kehittäjän keväällä 2018. Grinding Gear Games vakuutti, että sen toiminta ei muutu kaupan seurauksena.https://www.pelaajalehti.com/uutiset/path-exile-kehittaja-siirtyy- kiinalaiseen-enemmistoomistukseen-vaikutukset-minimaalisia == Vastaanotto == Path of exile on saanut PC Gamer julkaisulta arvosanaksi 90/100. Arvostelussa kehutaan erityisesti pelin uniikkia lähestymistapaa ARPG genreen sekä League -systeemiä, joka kannustaa pelin uudelleen pelaamista. ==Lähteet== Luokka:Vuoden 2013 videopelit Luokka:Tietokoneroolipelit Luokka:Ilmaispelit Luokka:Windows-pelit Luokka:Xbox One -pelit Luokka:PlayStation 4 -pelit
Ulsterin sykli

Ulsterin sykli (myös Ulaid-sykli tai Ulaid-tarusto) on Irlannin kirjallisuudessa joukko taruja ja tarinoita, jotka käsittelevät Irlannin koillisosissa asuneiden ulaidien kansan sankariaikaa. Ulster on saanut nimensä ulaidien mukaan. Tarinat sijoittuvat ensimmäiselle vuosisadalle eaa., ja pohjautuvat suulliseen perimätietoon, jotka kirjoitettiin ylös 700–1000-luvuilla ja ovat säilyneet 1100-luvun käsikirjoituksissa The Book of the Dun Cow ja The Book of Leinster sekä 1300-luvun kokoomateoksessa The Yellow Book of Lecan. Tarut kuvaavat Irlannin esikristillisen ylimystön tapoja ja käsityksiä. He ajoivat taisteluvaunuilla, säilyttivät surmaamiensa vihollisten päät voitonmerkkeinä ja olivat geis-nimisten tabujen sekä druidien vaikutuksen alaisia. Taruissa sekoittuvat vapaasti keskenään mytologiset ja mahdollisesti tosiperäiset historialliset ainekset. Tapahtumat keskittyvät puolihistoriallisen kuningas Conorin (Conchobar mac Nessa) ja hänen sotureidensa, Punaisen haaran ritareiden, aikakaudelle. Conor hallitsi Emain Machassa, lähellä nykyistä Armaghia. Connaughtissa puolestaan hallitsevat heidän vihollisensa, kuningas Ailill ja kuningatar Medb. Conorin ritareiden päähahmo on Akhilleusta muistuttava Cú Chulainn, puolijumala, jonka äiti on kuolevainen Dechtire, Conorin sisar. Cú Chulainnin isä taas on Lugh, yksi kelttien tärkeimmistä jumalista. Useimmat tarinoista ovat lyhyitä proosakertomuksia, joissa käytetään runomittaa kuvailuun ja tunnevaikutusten tehostamiseen. Yleensä aiheina ovat tuhot, karjan ryöstöt ja pakomatkat. Pisin tarinoista on eeposta muistuttava The Cattle Raid of Cooley, joka käsittelee Ulsterin ja Connaughtin miesten välistä kiistaa. Eräs tarina puolestaan kuvaa tyypillistä isän ja pojan välistä kaksintaistelua, jossa Cú Chulainn surmaa poikansa, jota hän ei tunnista. Toisessa tarinassa nimeltään Bricriu’s Feast kerrotaan mestauspelistä, joka on Sir Gawayne and the Grene Knight -runoelman esikuva. Irlannin myöhempään kirjallisuuteen on vaikuttanut voimakkaasti The Fate of the Sons of Usnech –taru, joka kertoo Deirdren ja Noisin traagisen rakkaustarinan. Sen ovat 1900-luvulla kertoneet näytelmämuodossa John Millington Synge ja William Butler Yeats. == Lähteet == === Viitteet === Luokka:Irlantilainen mytologia Luokka:Irlantilainen kirjallisuus Luokka:Kelttiläinen mytologia